प्रधानमंत्री मोदी ने अपने आप को प्रचार अभियान में झोंक दिया था। इस बार वहां कोई मोदी लहर नहीं थी और प्रधानमंत्री मोदी को ये लहर चुनाव से 2 सप्ताह पहले पैदा करनी थी। प्रधान मंत्री मोदी ने गुजराती अस्मिता (गुजराती अभिमान) का आह्वान किया और मतदाताओं को उन लोगों के खिलाफ वोट देने के लिए कहा, जो एक सामान्य गुजराती के हितों के खिलाफ काम करते रहे हैं। एक चतुर राजनीतिज्ञ की तरह प्रधानमंत्री मोदी ने कांग्रेस के घटिया चुनाव प्रचार को उन्हीं की तरफ मोड़ दिया। जब मणिशंकर ने उन्हें नीच आदमी कहा, प्रधानमंत्री मोदी ने उसे मरोड़कर “नीच जाति का आदमी” में परिवर्तित दिया, जिसके चलते उन्होंने कांग्रेस पर जातिवादी मानसिकता रखने और दलित एवं पिछड़े वर्गों के साथ अन्यायपूर्ण होने का आरोप लगाया। प्रधानमंत्री मोदी ने यही रणनीति 2014 के आम चुनावों में प्रियंका गाँधी के खिलाफ भी अपनाई थी। प्रधानमंत्री मोदी ने कश्मीरी अलगाववादी नेता सलमान निज़ामी की राहुल गाँधी के साथ नजदीकियों का मुद्दा उठाया। उन्होंने निज़ामी के भारत विरोधी ट्वीटों का हवाला देते हुए कांग्रेस “सिर्फ भाजपा ही राष्ट्रवादी पार्टी नहीं है” के दावे पर निशाना साधा। प्रधानमंत्री मोदी ने अपनी जानी परखी पाकिस्तान की निंदा की रणनीति भी इस्तेमाल की, जब उन्होंने पूर्व प्रधानमंत्री मनमोहन सिंह और मणिशंकर अय्यर पर पाकिस्तानी अधिकारियों से सांठगांठ करके उनकी सरकार को असफल करने का आरोप लगाया। ये सब तब हुआ जब चुनाव बिलकुल सर पर थे जिससे कांग्रेस अपने ऊपर लगाये गये आरोपों का खंडन भी नहीं कर सकी, कांग्रेस मनमोहन सिंह के आधे अधूरे मन वाले धर्मी क्रोध के झूठे दिखावे तक ही सीमित रह गयी।